joelniklaus/EU_Wikipedias huggingface dataset:
Luettelo Karjalan tasavallan entisistä kylistä

Tämä artikkeli on luettelo Karjalan tasavallan entisistä kylistä. Kylät on esitetty luettelossa Karjalan tasavallan piirijaon mukaan. Luettelossa voi olla mukana myös tyypiltään muita entisiä asuttuja paikkoja kuin kyliä. Luetteloon ei oteta mukaan sellaisia asuttuja paikkoja, joiden asukasluku on 0, mutta jotka kuitenkin ovat edelleen mukana asutusluetteloissa.

Maantieteellisesti luettelo on rajattu niin, että se ei sisällä Karjalan tasavaltaan aiemmin kuuluneiden, mutta Murmanskin alueeseen liitetyn Kantalahden piirin ja Leningradin alueeseen liitettyjen piirien entisiä kyliä. 

Suomen Neuvostoliitolle luovuttamilla alueilla sijainneet kylät on lueteltu silloisen kuntajaon mukaan artikkelissa Luettelo Suomen kylistä vuosina 1919–1931.

Aunuksen kansallinen piiri

Aunuksen kansallisen piirin entisiä kyliä:
 Saarimäki (Kotkatjärvi)
 Ulvana

Belomorskin piiri

Belomorskin piirin entisiä kyliä:
 Koivuniemi (Tunkua)
 Ofonanniemi
 Piepjärvi
 Voijärvi

Kalevalan kansallinen piiri

Kalevalan kansallisen piirin entisiä kyliä:
 Haikola (Vienan Karjala)
 Jyvälahti
 Suopassalmi

Karhumäen piiri

Karhumäen piirin entisiä kyliä:
 Karasjärvi
 Kirvesvaara
 Laazari
 Leksa
 Pegrema

Kemin piiri

Kemin piirin entisiä kyliä:
 Kesäjoki (Kuusema)
 Kurki (Paanajärvi)
 Usmana
 Vuokšjärvi

Kontupohjan piiri

Kontupohjan piirin entisiä kyliä:
 Kaimaoja
 Riihenselkä

Kostamuksen kaupunkipiiri

Kostamuksen kaupunkipiirin entisiä kyliä:
 Akonlahti
 Kontokki

Lahdenpohjan piiri
Lahdenpohjan piiri sijaitsee kokonaan Suomen Neuvostoliitolle luovuttamalla alueella.

Louhen piiri

Louhen piirin entisiä kyliä:
 Heinäjärvi
 Jelettijärvi
 Kieretti
 Kuntikylä
 Kuorilahti
 Lohilahti
 Oulanka
 Pilsjärvi
 Ruva
 Sohjanansuu
 Soukelo
 Vaarakylä
 Vitsataipale

Suomen Neuvostoliitolle luovuttaman Sallan–Kuusamon alueen eteläosa sijaitsee Louhen piirin länsiosassa.

Mujejärven piiri

Mujejärven piirin entisiä kyliä:
 Korpilahti (Rukajärvi)
 Lupasalmi
 Luvajärvi
 Miinoa
 Ontrosenvaara
 Uskali

Petroskoin kaupunkipiiri
Petroskoin kaupunkipiirin entisiä kyliä:

Pitkärannan piiri
Pitkärannan piiri sijaitsee Suomen Neuvostoliitolle luovuttamalla alueella lukuun ottamatta osia Salmin kunnasta piirin itäosassa.

Prääsän kansallinen piiri
Prääsän kansallisen piirin entisiä kyliä:

Puudožin piiri
Puudožin piirin entisiä kyliä:

Segežan piiri

Segežan piirin entisiä kyliä:
 Petrovski Jam

Sortavalan piiri
Sortavalan piiri sijaitsee kokonaan Suomen Neuvostoliitolle luovuttamalla alueella.

Suojärven piiri

Suojärven piirin entisiä kyliä:
 Jänkäjärvi
 Klyyssinvaara
 Kuutamalahti
 Roikonniemi

Suojärven piiri sijaitsee pääosin Suomen Neuvostoliitolle luovuttamalla alueella.

Äänisenrannan piiri
Äänisenrannan piirin entisiä kyliä:

Katso myös
 Karjalan tasavallan hallinnollinen jako
 Luettelo Karjalan tasavallan asutuista paikoista

Luettelot maantieteestä
Vaihe (geologia)

Vaihe on geologisessa ajanlaskussa, epookkia lyhyempi ajanjakso. Epookit käsittävät yleensä useampia vaiheita. Esimerkilsi mesotsooisen maailmankauden ensimmäisen kauden, triaskauden, ensimmäinen epookki varhaistriaskausi käsittää vaiheet Indus ja Olenjok.

Lähteet

Geologiset ajanjaksot
Letku ja Liiteri

Letku ja Liiteri on eteläpohjalainen huumoriryhmä, joka teki kurikkalaiselle Radio Paitapiiskalle vuosina 1992–2006 ohjelmasarjaa nimeltä Pohjanmaa vuonna nolla. Ohjelman sketseistä ja musiikkinumeroista on vuonna 2000 koottu samanniminen kaksois-CD-albumi ja vuonna 2003 kaksoisalbumi Ratkaisevat iskut.

Ryhmän pääesiintyjät käyttävät taiteilijanimiä Tenho Liiteri ja Olavi Letku; oikeilta nimiltään he ovat Perttu Hemminki ja Vesa Latomäki. Puheroolien lisäksi vuoden 2000 albumilla Liiteri laulaa sekä soittaa urkuja, syntetisaattoria, bassoa ja kitaraa. Olavi Letku laulaa ja soittaa tuomarinpilliä. Albumin muut esiintyjät ovat Esa Kivimäki (lyömäsoittimet), Jukka Lehtinen (kitara), Olli Tuomola (basso) ja Kyllikki Rung (laulu). Vuoden 2003 albumilla kolmantena jäsenenä on Jouni Pusa.

Vuonna 2002 ryhmä julkaisi lähes 200-sivuisen kirjan Vellikello soi aina kahdesti, Etelä-Pohjanmaan vaiettu kansanhistoria (ISBN 952-99029-0-5). Vuosina 2006, 2007 ja 2011 Teatteri Lapua on esittänyt Perttu Hemmingin ja Vesa Latomäen kirjoittamat kesäteatterinäytelmät Pohjanmaa vuonna nolla I–III.

Hemminki ja Latomäki ovat lisäksi tehneet Ylen Radiomafialle radiohupailusarjat Konttori ja Niittosilppurilla Kongoon. Perttu Hemminki on toisena sanoittajana Aija Puurtisen ja Rytmiraide All Stars -yhtyeen vuonna 2015 julkaisemalla, amerikansiirtolaisuudesta kertovalla albumilla Brooklynin satu.

CD-julkaisuja
Väkevimmät iskut (2000)
Ratkaisevat iskut (2003)
Lihamiehet – Pohjanmaan käriste (2007)
Nauravat nakit – 15-vuotisjuhlakokoelma (2008?)

Lähteet

Aiheesta muualla
Facebookissa: https://www.facebook.com/groups/14267940121
Letkun ja Liiterin verkkosivusto Pohjanmaa vuonna nolla

Suomalaiset huumoriyhtyeet
Suomalaiset radio-ohjelmat
Suomalaiset koomikot
Kurikka
Huumoriryhmät
Yemane Tsegay

Yemane Adhane Tsegay (s. 8. huhtikuuta 1985 Hawzen) on etiopialainen kestävyysjuoksija, joka kilpailee pääosin maratonilla. 

Vuoden 2015 MM-kilpailuista Pekingistä Tsegay saavutti hopeaa maratonilta ajalla 2.13.08. Hän on ollut mukana myös vuosien 2009, 2013 ja 2017 MM-kilpailuissa, ollen neljäs vuonna 2009, kahdeksas vuonna 2013 ja keskeyttäen 2017. Vuonna 2012 Tsegay voitti Rotterdamin maratonin juosten oman ennätyksensä. Hän on voittanut maratonin myös Macaossa 2008, Gongjussa 2009, Otsussa 2010, Taipeissa 2011, Eindhovenissa 2013, Daegussa ja Ottawassa 2014 sekä Fukuokassa 2016

Tsegay on naimisissa ruotsalaisen keskimatkojen juoksijan Abeba Aregawin kanssa.

Ennätykset 
Lähde: Tilastopaja
 Puolimaraton: 1.01.37 (Praha 2010)
 Maraton: 2.04.48 (Rotterdam 2012)

Lähteet 
 

Etiopialaiset kestävyysjuoksijat
Vuonna 1985 syntyneet
Elävät henkilöt
Solomon Mutai

Munyo Solomon Mutai (s. 22. lokakuuta 1992 Bukwo) on ugandalainen kestävyysjuoksija, joka kilpailee pääosin maratonilla.  

Mutai saavutti pronssia vuoden 2015 MM-kilpailuista Pekingistä ajalla 2.13.30. Vuoden 2014 Kansainyhteisön kisoissa Glasgow'ssa hän oli maratonilla neljäs ajalla 2.12.26. Rio de Janeiron olympiamaratonilla 2016 hän sijoittui kahdeksanneksi ja Lontoon MM-kilpailuissa 2017 yhdenneksitoista. Gold Coastin Kansainyhteisön kisoissa 2018 hän sai maratonilla hopeaa ajalla 2.19.02.

Mutai oli myös mukana vuoden 2012 puolimaratonin MM-kilpailuissa Bulgarian Kavarnassa sijoittuen 26:nneksi.

Henkilökohtaiset ennätykset 
 Puolimaraton: 1.01.26 (Kampala 2012)
 Maraton: 2.08.25 (Wien 2019)

Lähteet 
 

Ugandalaiset kestävyysjuoksijat
Vuonna 1992 syntyneet
Elävät henkilöt
Yomif Kejelcha

Yomif Kejelcha Atomsa (s. 1. elokuuta 1997) on etiopialainen kestävyysjuoksija. Kejelcha kilpailee pääosin 5 000 metrin juoksussa.

Kejelcha voitti vuoden 2014 alle 20-vuotiaiden MM-kilpailuista kultaa 5 000 metriltä. Edellisen vuoden alle 18-vuotiaiden MM-kilpailuista hän saavutti kultaa 3 000 metriltä. Vuoden 2014 nuorten kesäolympialaisista Nanjingista hän saavutti kultaa niin ikään 3 000 metriltä. Hän voitti 2014 kultaa myös nuorten Afrikan kisoissa alle 17-vuotiaiden 3 000 metrillä. Hän voitti alle 20-vuotiaiden Afrikan-mestaruuden 5 000 metrillä 2015. Pekingin MM-kilpailuissa 2015 hän sijoittui samalla matkalla neljänneksi. 

Vuoden 2016 sisäratojen MM-kilpailuista Kejelcha voitti kultaa 3 000 metriltä ajalla 7.57,21. Hän juoksi 3 000 metrin nuorten maailmanennätyksen 7.28,19 Saint-Denis'ssä 27. elokuuta 2016. Hän saavutti maastojuoksun MM-kilpailuissa 2017 hopeaa sekaviestissä. Lontoon MM-kilpailuissa 2017 hän sijoittui 5 000 metrillä neljänneksi.

Kejelcha voitti 3 000 metrin sisäratojen maailmanmestaruuden jälleen Birminghamissa 2018 ajalla 8.14,41. Hän juoksi mailin sisäratojen maailmanennätyksen 3.47,01 Bostonissa 3. maaliskuuta 2019. Dohan MM-kilpailuissa 2019 hän saavutti 10 000 metrillä hopeaa ennätysajallaan 26.49,34. Vuonna 2021 järjestetyissä Tokion olympialaisissa hän oli 10 000 metrillä kahdeksas. Eugenen MM-kilpailuissa 2022 hän sijoittui 5 000 metrillä niin ikään kahdeksanneksi.

Kejelcha voitti Timanttiliigan kokonaiskilpailun 5 000 metrillä vuonna 2015 ja hänellä on viisi osakilpailun voittoa 5 000 metrillä ja kolme 3 000 metrillä.

Henkilökohtaiset ennätykset 
Ulkoradoilla
 1 500 metrin juoksu: 3.32,59 (Zagreb 2018)
 3 000 metrin juoksu: 7.26,25 (Oslo 2021)
 5 000 metrin juoksu: 12.46,79 (Bryssel 2018)
 10 000 metrin juoksu: 26.49,34 (Doha 2019)
 Puolimaraton: 58.32 NR (Valencia 2022)

Sisäradoilla
 Mailin juoksu: 3.47,01 ME (Boston 2019)
 2 000 metrin juoksu: 4.57,74 (Metz 2014)
 3 000 metrin juoksu: 7.38,67 (Karlsruhe 2018)
 5 000 metrin juoksu: 13.34,67 (Seattle 2018)

NR = maan ennätys
ME = maailmanennätys

Lähteet

Aiheesta muualla 

Etiopialaiset kestävyysjuoksijat
Vuonna 1997 syntyneet
Elävät henkilöt
Emma Väre

Emma Väre (s. 1993) on suomalainen raviohjastaja, joka toimii myös valmentajana. Väre aloitti uransa poniraveissa, jossa hän kilpaili vuosina 2003-2011. Häntä pidetään yhtenä Suomen lupaavimmista nuorista raviohjastajista.

Ensimmäisen kerran Väre osallistui raveihin vuonna 2009. Ensimmäisen voittonsa hän saavutti samana vuonna. Ensimmäistä kertaa Väre osallistui yli sataan kilpailuun vuonna 2012, jolloin hän kilpaili 140 kilpailussa saavuttaen neljä voittoa. Parhaimmillaan Väre on saavuttanut yhdeksän voittoa vuonna 2013. 

Väre on kasvattanut kahdeksan hevosta, valmentanut kolmea hevosta sekä ohjastanut yli 160 eri hevosta.

Lähteet 

Suomalaiset raviohjastajat
Vuonna 1993 syntyneet
Elävät henkilöt
Anders Samuelsen

Anders Samuelsen (s. 1. elokuuta 1967 Horsens) on tanskalainen poliitikko, joka toimi Liberaalin allianssin puheenjohtajana vuosina 2009–2019 ja istui kansankäräjillä 2001–2004 sekä 2007–2019. Vuosina 2016–2019 hän oli Tanskan ulkoministeri.

Samuelsen istui kansankäräjillä aiemmin sijaisena vuosina 1998–2004 ja oli Euroopan parlamentin jäsenenä 2004–2007 edustaen Radikaalia Venstreä. Samuelsen jätti Radikaalin Venstren ja perusti uuden Ny Alliance -puolueen yhdessä Naser Khaderin ja Gitte Seebergin kanssa toukokuussa 2007. Samana vuonna pidetyissä vaaleissa Samuelsen valittiin kansankäräjille Ny Alliancen edustajana. Puolue muutti nimensä elokuussa 2008 Liberal Allianceksi.

Liberaalin allianssin puheenjohtaja Samuelsenista tuli vuonna 2009 Naser Khaderin jätettyä puolueen sisäisten erimielisyyksien vuoksi. Perustajiin kuulunut Gitte Seeberg oli jättänyt puolueen jo edellisenä vuonna. Samuelsenin johdolla Liberaali allianssi otti suuntansa enemmän kohti liberaaleja teemoja ja talousliberalismia.

Samuelsen erosi Liberaalin allianssin puheenjohtajan paikalta kesäkuun 2019 vaalien jälkeen, missä puolue kärsi vaalitappion sen pudotessa kansankäräjien pienimmäksi puolueeksi. Liberaali allianssi menetti yhdeksän sen 13:sta paikasta myös Samuelsenin pudotessa kansankäräjiltä.

Samuelsenin sisko Mette Bock oli Tanskan kulttuuri- ja kirkkoministeri vuosina 2016–2019.

Lähteet

Aiheesta muualla 

 Liberaali allianssin verkkosivusto 

Tanskalaiset europarlamentaarikot
Tanskan ulkoministerit
Tanskalaisten puolueiden puheenjohtajat
Vuonna 1967 syntyneet
Elävät henkilöt
Lars Barfoed

Lars Barfoed (s. 4. heinäkuuta 1957 Frederiksberg) on tanskalainen poliitikko, joka toimi Konservatiivisen kansanpuolueen puheenjohtajana vuosina 2011–2014. Hän oli puolueen edustajana kansankäräjillä vuosina 2001–2015. Barfoed toimi perhe- ja kuluttaja-asioista vastaavana ministerinä 2005–2006, liikenneministerinä 2008–2010 ja oikeusministerinä 2010–2011.

Barfoed valittiin Konservatiivisen kansanpuolueen johtoon tammikuussa 2011 edeltäjänsä Lene Espersenin jouduttua eroamaan tehtävästä. Espersen, joka toimi ulkoministerinä, oli vuoden 2010 Arktisen neuvoston kokouksen alla mennyt perhelomalle ja jättänyt väliin tapaamisen Yhdysvaltain ulkoministerin Hillary Clintonin kanssa. Barfoedin johdolla konservatiivit kärsivät vaalitappion vuoden 2011 vaaleissa. Barfoed kertoi yllättäen eroavansa puolueen johdosta elokuussa 2014. Hän perusteli päätöstä sillä, että puolue tarvitsi sukupolvenvaihdoksen.

Barfoed on valmistunut oikeustieteen kandidaatiksi Kööpenhaminan yliopistosta vuonna 1981.

Lähteet

Aiheesta muualla 

 Lars Barfoedin kotisivut  

Tanskan ministerit
Tanskan oikeusministerit
Tanskan liikenneministerit
Tanskalaisten puolueiden puheenjohtajat
Vuonna 1957 syntyneet
Elävät henkilöt
Saarenkylä (Muurame)

Saarenkylä  on Päijänteen saari Keski-Suomessa Muuramessa Muuratsalon ja mantereen välissä.

Maantietoa 
Saari on 3,1 kilometriä pitkä, 1,7 kilometriä leveä ja sen pinta-ala on 2,04 neliökilometriä. Se sijaitsee Muuramen keskustaajaman edustalla Lehtisselän länsipuolella. Riihivuori kohoaa sen lounaispuolella niemessä, jonka Riihiniemen rantaan saari on melkein maatunut kiinni. Mantereen väliin jäävät Kivijärven lahti ja Kivijärven kanava sekä pohjoisempana Saarenlahti. Saarenkylän eteläpuolelle Kivijärven taakse jää Viitesaari, jonka itäpuolella on yhteinen Uitonsalmi Muuratsalon suunnalla. Saarenkylän saaren koillispuolella sijaitsee vielä Majasaari.

Saari muistuttaa puolikuuta, jonka kapein kohta sijaitsee keskellä olevan Joutsenlahden kohdalla. Saari on siinä 220 metriä leveä. Saaren korkein huippu sijaitsee saaren eteläpäässä Hongistossa, joka on saaren laajin metsäalue. Se yltää noin 115 metrin korkeuteen merenpinnan yläpuolelle. Silloin se kohoaa 37 metrin korkeuteen Päijänteen vedenpinnasta, joka on 78,3 metriä mpy. Saarella on Joutsenlahdella ja saaren pohjoispäässä neljä muutakin metsäistä mäkeä. Joutsenlahden mäki on niistä korkein ja se kohoaa noin 14 metrin korkeuteen.

Saaren viljelymaat sijaitsevat pääasiassa sen pohjoisoissa ja loppuvat saaren kapeikkoon Hongiston alkaessa kohota. Myös saaren eteläosassa on peltomaata neljän palstan verran. Saaren asutus on haja-asutusta, joka muodostaa koko saaren käsittävän kylän. Riihiniemen asuinalue on levittäytynyt sillan länsipuolelle muutaman talon osalta. Rannoille on rakennettu lähes 60 vapaa-ajan asuntoa. Ne keskittyvät lähinnä saaren eteläosoon Hongiston ympärille. Saarelle haarautuu tie yhdystieltä 16619 ja se kulkee Pitkälän ja Riihiniemen kautta Kivijärven kanavalle, jossa se ylittää kanavan siltaa pitkin. Tie haarautuu pohjoiseen- ja eteläiseen haaraan, josta lähtee tiet saaren jokaiseen osaan. Saaren kiertää veneväylä, joka kulkee ensin Uittosalmella ja joka haarautuu Lehtisselälle Majasaaren salmen kautta Saareslahteen.

Historiaa 
Saarenkylässä on asuttu keskiajalta asti kiinteästi ja saaren kylätontin paikka sijaitsee todennäköisesti Kulmalan maatilan ja Vuohisaaren kohdalla peltorinteessä. Kylätontti näkyy ”Saaris by” -nimisenä vanhassa Kuninkaankartassa 1700-luvun lopulta. Toinen kartta vuodelta 1863 näyttää sekin Saarenkylän saarena.

Päijänteen vedenpinnan alentaminen 1830-luvulla tai sen jälkeen on saanut saaret maatumaan toisiinsa ja mantereeseen kiinni. Vanhassa rekognosointikartassa vuodelta 1782 on järven vedenpinta niin korkealla, että saaren ja mantereen välissä on salmi. Saareen kulki tie, joka ylitti salmen nykyisen tien kohdalta tai sen läheltä. Taloudellisessa kartassa vuodelta 1940 saari on maayhteydessä Riihivuoren rantaan ja niin se on piirretty vielä vuoden 1992 peruskartassa. Tämän jälkeen on kaivettu kannaksen yli Kivijärven kanava.

Huomautukset

Lähteet

Aiheesta muualla 
 Manninen, Puola & Manninen, Turo: Saarenkylä–Muuramen helmi, Saarenkylän kyläyhdistys 2010, ISBN 978-952-92-7974-6

Muuramen kylät
Muuramen saaret
Päijänteen saaret
Puistolan urheilukenttä

Puistolan urheilukenttä on urheilukenttä Kotkassa Katariinan kaupunginosassa. Kenttä on tunnettu ennen myös nimellä Katariinan kenttä.

Historia

Puistolan kenttä rakennettiin vuonna 1913 talkootyönä soiseen ja kiviseen maastoon. Kentän avauskilpailuna pidetään 29. kesäkuuta 1914 järjestettyjä kilpailuja, joihin osallistui muun muassa Hannes Kolehmainen. Kentällä järjestettiin Kalevan kisat vuosina 1921 ja 1935. Hiekkakenttä muutettiin nurmipäällysteiseksi vuonna 1938. Yrjö Nikkanen heitti kentällä 16. lokakuuta 1938 keihästä 78,70 metriä. Tulos säilyi maailmanennätyksenä lähes 15 vuotta. Kenttää peruskorjattiin vuosina 1964–1966.

Lähteet

Kotkan rakennukset ja rakennelmat
Kotkan urheilu
Pohjajoki

Pohjajoki () eli Lampinjoki on Karvianjoen vesistöön kuuluva joki Porin Ahlaisissa Satakunnassa. Se saa alkunsa Ahlaisten Lampinjärvestä. Lampinjärveen laskee osa Pomarkun Isojärven vesistä Salmusojan, Poosjärven ja Poosjoen kautta. Pohjajoen valuma-alue 57,3 km2, ja joki laskee Keikveden lahteen Ahlaisissa. Joki virtaa yläjuoksullaan Ahlaisten Lampin kylän kautta ja sen alajuoksu kulkee Ahlaisten Ylikylän Pohjajoen kulmakunnan kautta.

Pohjajoki on yksi useita jokibifurkaatioita sisältävän Karvianjoen vesistön kolmesta lasku-uomasta. Kaksi muuta ovat Eteläjoki eli Ahlaistenjoki eli Noormarkunjoki Ahlaisissa ja Noormarkussa Porissa sekä Merikarvianjoki Merikarvialla ja Siikaisissa. Eteläjoki saa alkunsa Inhottujärvestä Noormarkussa ja Merikarvianjoki Isojärvestä Siikaisissa. 

Onnenkosken kahvila sijaitsee valtatie 8:n varrella Pohjajoen yläjuoksulla.

Lähteet

Merikarvianjoen alaosan alue
Porin joet
Ahlainen
Vesistöjen bifurkaatiot
Paul Laband

Paul Laband (1838–1918) oli saksalainen lainoppinut, jonka tutkimusaloja olivat erityisesti yksityisoikeus, oikeushistoria ja myöhemmin valtio-oikeus. Hän teki uraauurtavaa työtä myös julkisoikeuden alalla. Laband toimi professorina Königsbergissä vuodesta 1865 ja Strasbourgissa vuodesta 1872. Hänen pääteoksensa on Das Staatsrecht des Deutschen Reichs.

Lähteet 

Saksalaiset oikeustieteilijät
Saksalaiset professorit
Vuonna 1838 syntyneet
Vuonna 1918 kuolleet
Broms

Broms (ruotsia, ) on muun muassa seuraavien henkilöiden sukunimi:

 Anna Broms (1862–1890), suomalainen ylihoitaja ja sairaanhoitokoulutuksen uranuurtaja
 Arvid Broms (vuoteen 1933 Arvi Autere, 1910–1968), suomalainen taidemaalari
 Bengt Broms (1917–1989), suomalainen yli-intendentti, Finlandia-talon johtaja
 Bengt Broms (s. 1929), suomalainen professori ja oikeustieteilijä
 Carl Gustaf Broms (1756–1833), ruotsalainen valtiopäivämies
 Gustaf Emil Broms (1849–1903), ruotsalainen mesenaatti
 Henri Broms (1927–2014), suomalainen runoilija, kirjastonjohtaja ja semiootikko
 Oskar Paarma (vuoteen 1935 Broms, 1905–1994), suomalainen pappi ja kirjailija

Katso myös
 Paarma
Baseballin Euroopan-mestaruuskilpailujen B-sarja 2015

Vuonna 2015 Baseballin Euroopan-mestaruuskilpailujen B-sarja pelattiin kahtena erillisenä turnauksena. Lohkojen voittajat Ruotsi ja Kroatia selvisivät pääsarjan turnaukseen 2016 ja vastaavasti lohkojen viimeiset Puola ja Slovenia putosivat C-sarjan turnaukseen kesäksi 2016.

Ryhmä Wien 
Wien, Itävalta

Alkusarja

Loppuottelu
 -  5–8

Ryhmä Karlovac 
Karlovac, Kroatia

Alkusarja

Loppuottelu
 -  6–4

Lähteet

 Ryhmä Wien
 Ryhmä Karlovac

B-2015
Vuoden 2015 baseball
Wojciech Nowicki

Wojciech Nowicki (s. 22. helmikuuta 1989 Białystok) on puolalainen moukarinheittäjä. 196 senttimetriä pitkä ja 112 kilogrammaa painava Nowicki edustaa KS Podlasie Białystokia.

Nowicki saavutti pronssia vuoden 2015 MM-kilpailuista Pekingistä tuloksella 78,55. Hän nousi pronssisijalle viimeisellä kierroksella ohitettuaan Krisztián Parsin. Tadžikistanin Dilšod Nazarov saavutti hopeaa samalla tuloksella Nowickin kanssa. Hän sai pronssia myös Amsterdamin EM-kilpailuissa 2016 tuloksella 77,53 ja Rio de Janeiron olympialaisissa viimeisen kierroksen heitollaan 77,73. Lontoon MM-kilpailuissa 2017 hän oli niin ikään kolmas kolmannen kierroksen heitollaan 78,03. Hän voitti Euroopan-mestaruuden Berliinissä 2018 tuloksella 80,12. Dohan MM-kilpailuissa 2019 Nowicki oli kolmas tuloksella 77,69 m. Hän oli alun perin neljäs, mutta nousi jaetulle kolmannelle sijalle kun Puolan joukkue teki protestin kolmanneksi sijoittuneen Bence Halászin suorituksesta. Vuodelle 2021 siirretyissä Tokion olympialaisissa hän voitti kultaa ennätystuloksellaan 82,52. Eugenen MM-kilpailuissa 2022 hän saavutti hopeaa tuloksella 81,03 häviten maanmiehelleen Paweł Fajdekille 95 senttimetrillä. Münchenin EM-kilpailuissa 2022 Nowicki voitti EM-kultaa tuloksella 82,00 metriä.

Puolan-mestaruuskilpailuissa Nowicki on saavuttanut kultaa vuosina 2017, 2018, 2020 ja 2022, hopeaa vuosina 2013, 2014, 2015, 2016, 2019 ja 2021, sekä pronssia vuosina 2011 ja 2012.

Henkilökohtaiset ennätykset

Lähteet 
 

Puolalaiset moukarinheittäjät
Puolalaiset olympiavoittajat
Vuonna 1989 syntyneet
Elävät henkilöt
Ritva Grunberg

Ritva Mirjam Grunberg (15. huhtikuuta 1943 Ruokolahti – 21. heinäkuuta 2015 Lappeenranta) oli suomalainen keraamikko. Hän asui Lappeenrannassa, jossa hänellä oli työpaja. Hän on työskennellyt myös farmaseuttina. Hänen töitään on Suomen valtion kokoelmassa.

Lähteet

Aiheesta muualla
Kuvia teoksista. Pihkala.info (1999).
Paluumuuttaja Ritva Grunberg haluaa kokeilla uudella mantereella oppimaansa. Etelä-Saimaa 22.10.1997, n:o 286, s. 10.
Keraamikko Ritva Grunberg herkuttelee kirkkailla väreillä. Karjala-lehti 26.10.1995, n:o 43, s. 16. 

Suomalaiset keramiikkataiteilijat
Vuonna 1943 syntyneet
Vuonna 2015 kuolleet
Kimmo Karttunen

Kimmo Lauri Karttunen (27. maaliskuuta 1934 Viipuri – 30. toukokuuta 2000 Helsinki) toimi Lapuan kauppalan- ja kaupunginjohtajana vuosina 1968–1992. Karttunen suoritti oikeustieteen kandidaatin tutkinnon toukokuussa 1963 ja sai varatuomarin arvonimen toukokuussa 1966. Hän toimi Mäntyharjun tuomiokunnan notaarina 1963-1964 ja Heinolan kaupunginsihteerinä 1964-1968.
Lapuan kauppalan- ja kaupunginjohtajana Karttunen toimi 1968-1992. Hän jäi eläkkeelle keväällä 1992. Karttunen sai kaupunkineuvoksen arvonimen jäätyään eläkkeelle 1992.

Lapuan kaupunginjohtajat
Vuonna 1934 syntyneet
Vuonna 2000 kuolleet
Lalita Babar

Lalita Shivaji Babar (s. 2. kesäkuuta 1989) on intialainen yleisurheilija.

Babar sijoittui kahdeksanneksi 10 000 metrin juoksussa Kansainyhteisön kisoissa 2010. Hän sai Incheonin Aasian kisoissa 2014 pronssia 3 000 metrin estejuoksussa ajalla 9.35,37. Hän voitti Aasian-mestaruuden estejuoksussa Wuhanissa 2015 Intian ennätysajalla 9.34,13. Pekingin MM-kilpailuissa 2015 hän paransi alkuerissä maansa ennätyksen aikaan 9.27,86. Loppukilpailussa hän sijoittui kahdeksanneksi ajalla 9.29,64.

Henkilökohtaiset ennätykset

Ulkoradat

Sisäradat

Lähteet 

Intialaiset estejuoksijat
Intialaiset kestävyysjuoksijat
Vuonna 1989 syntyneet
Elävät henkilöt
Hexvessel

Hexvessel on suomalais-englantilainen psykedeelistä folkkia soittava yhtye. Se perustettiin vuonna 2009 kun laulaja-kitaristi Mat McNerney muutti Suomeen.

Yhtyeen tyyli vaihtelee akustisista balladimaisista kohdista raskaisiin riffittelyihin.

Diskografia

Studioalbumit 
 
 
 
All Tree (2019, Century Media)
Kindred (2020, Svart Records)

EP:t

Singlet 
 ”Vainolainen” (2012, Svart)
 ”Earth Over Us" (2015, Century Media)
"Old Tree" (2019)
"Demian" (2020)

Kokoonpano 
 Mat McNerney – laulu, kitara
 Marja Konttinen – laulu, lyömäsoittimet 
 Jukka Rämänen – rummut
 Jesse Heikkinen – kitara
 Ville Hakonen – basso
 Kimmo Helén – koskettimet, trumpetti, viulu

Aiheesta muualla 
Hexvesselin kotisivu

Suomalaiset folkyhtyeet
Suomalaiset psykedeeliset rockyhtyeet
Jairus Kipchoge Birech

Jairus Kipchoge Birech (s. 14. joulukuuta 1992)  on kenialainen yleisurheilija, jonka päälaji on 3 000 metrin estejuoksu. 

Birech saavutti 3 000 metrin estejuoksussa vuonna 2011 hopeaa alle 20-vuotiaiden Afrikan-mestaruuskilpailuissa ja oli neljäs Afrikan kisoissa. Hän voitti 2014 estejuoksun Kenian-mestaruuden, saavutti hopeaa Marrakechin Afrikan-mestaruuskilpailuissa, kultaa Glasgow'n Kansainyhteisön kisoissa ja voitti maanosien cupin.

Pekingin MM-kilpailuissa 2015 Birech sijoittui 3 000 metrin esteissä neljänneksi. Lontoon MM-kilpailuissa 2017 hän oli kahdestoista.

Hänen ennätyksensä 3 000 metrin esteissä on 7.58,41, jonka hän juoksi voittaessaan Brysselin Timanttiliigan osakilpailun syyskuussa 2014. Hän voitti myös lajinsa Timanttiliigan kokonaiskilpailun 2014 ja 2015.

Lähteet

Viitteet 
 

Kenialaiset estejuoksijat
Vuonna 1992 syntyneet
Elävät henkilöt
Wang Jianan

Wang Jianan (s. 27. elokuuta 1996) on kiinalainen pituushyppääjä.

Nuorempana Wang kilpaili moniotteluissa. Helmikuussa 2012 hän otteli 15-vuotiaana seitsenottelussa sisäradoilla aikuisten välineillä tuloksen 5483 pistettä. Huhtikuussa 2012 hän otteli kymmenottelussa aikuisten välinein tuloksen 7063 pistettä. Ottelusarjassaan hän muun muassa juoksi 100 metriä aikaan 10,88, hyppäsi pituutta 780 cm ja seivästä 500 cm. Hänen pituustuloksensa oli paras 15-vuotiaan hyppäämä tulos koskaan. 

Syyskuussa 2012 hän voitti 16-vuotiaana ja kautta aikain nuorimpana pituushypyn aikuisten Kiinan mestaruuden tuloksella 804 cm. Vuonna 2013 hän voitti Aasian-mestaruuden tuloksella 795 cm. Moskovan MM-kilpailuissa 2013 hän karsiutui loppukilpailusta.

Vuonna 2014 Wang voitti Eugenessa alle 20-vuotiaiden maailmanmestaruuden tuloksella 808 cm. Toukokuussa 2015 hän hyppäsi Shanghaissa Timanttiliigan osakilpailussa alle 20-vuotiaiden Aasian-ennätyksen 825 cm. Pekingin MM-kilpailuissa 2015 hän sijoittui kolmanneksi tuloksella 818 cm. Seuraavana vuonna hän oli Portlandin MM-hallikilpailuissa kahdeksas ja Rio de Janeiron olympialaisissa viides. Lontoon MM-kilpailuissa 2017 hän sijoittui seitsemänneksi. Hän sivusi Kiinan ennätystä 847 Guiyangissa kesäkuussa 2018. Hän voitti samana vuonna kultaa Jakartan Aasian kisoissa tuloksella 824 cm. Dohan MM-kilpailuissa 2019 hän sijoittui kuudenneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 836 cm samalla stadionilla, jolla hän oli kahdeksan vuotta aiemmin voittanut nuorten maailmanmestaruuden.

Lähteet 

Kiinalaiset pituushyppääjät
Vuonna 1996 syntyneet
Elävät henkilöt
Faith Kipyegon

Faith Chepngetich Kipyegon (s. 10. tammikuuta 1994 Bomet) on kenialainen keskimatkojen juoksija, joka kilpailee pääosin 1 500 metrin juoksussa. Hän on lajin kaksinkertainen olympiavoittaja ja kaksinkertainen maailmanmestari. Kipyegon on 157 senttimetriä pitkä ja painaa 43 kilogrammaa. Hän pitää hallussaan Kenian ennätystä 1 500 metrin juoksussa ja Afrikan ennätystä 1 000 metrin juoksussa.

Kipyegon voitti 1 500 metrillä olympiakultaa Rio de Janeirossa 2016 ajalla 4.08,92 ja Tokiossa 2021 ajalla 3.53,11. Vuoden 2012 kesäolympialaisissa Lontoossa hän jäi alkueriin. Kipyegon voitti 1 500 metrin maailmanmestaruuden Lontoossa 2017 ajalla 4.02,59 sekä Eugenessa 2022 ajalla 3.52,96. Vuoden 2015 MM-kilpailuista Pekingistä hän saavutti hopeaa ajalla 4.08,96. Hän sai MM-hopeaa myös Dohassa 2019 Kenian ennätysajalla 3.54,22. Vuoden 2013 MM-kilpailuissa Kipyegon oli viides. Vuoden 2014 Kansainyhteisön kisoista Glasgow'sta hän voitti kultaa. Vuonna 2011 Kipyegon voitti alle 18-vuotiaiden MM-kultaa ja seuraavana vuonna alle 20-vuotiaiden MM-kultaa. 

Maastojuoksussa Kipyegon on voittanut nuorten henkilökohtaisen MM-kullan 2011 ja 2013 sekä joukkuekilpailussa kultaa 2010 ja 2013 sekä hopeaa 2011. Afrikan-mestaruuden hän voitti nuorten sarjassa 2012 ja aikuisissa 2014. MM-kilpailuissa 2017 hän oli viiden maannaisensa jälkeen kuudes. Vuoden 2014 IAAF World Relays -tapahtumassa Kipyegon oli mukana juoksemassa 4 × 1 500 metrin viestin maailmanennätystä.

Henkilökohtaiset ennätykset

Lähteet 

Kenialaiset keskimatkojen juoksijat
Kenialaiset olympiavoittajat
Vuonna 1994 syntyneet
Elävät henkilöt
Suomen täydelliset venäläisnaiset

Suomen täydelliset venäläisnaiset on Liv-kanavalla 24. elokuuta 2015 alkanut viihdeohjelma, jossa seurataan Suomessa asuvien venäläistaustaisten naisten elämää. Ohjelmaan osallistuvat henkilöt ovat Elena Lukkarinen, Sofia Kazakov, Valeria Hirvonen, Alisa Ranta-aho ja Regina Slepak.

Suomen täydellisten venäläisnaisten ensimmäinen jakso oli Liv-kanavan ja Ruutu.fi -netti-tv:n katsotuin ohjelma viikolla 35/2015. Yhteiskatsojamäärä television ja netin kautta oli 472 000 katsojaa.

Jaksot

Lähteet 

2010-luvun televisiosarjat
Suomalaiset tositelevisiosarjat
Livin televisio-ohjelmat
Armenian presidentti

Armenian presidentti (armeniaksi Հայաստանի Նախագահ Hayastani Nakhagah) on Armenian valtionpäämies ja asevoimien ylipäällikkö. 

Maan perustuslain mukaan presidentti voidaan valita vain yhdeksi ainoaksi 7-vuotiskaudeksi. Hän ei saa edustaa mitään puoluetta presidenttinä toimiessaan. Lisäksi presidentin tulee täyttää seuraavat ehdot: 

 Oltava vähintään 40-vuotias 
 Oltava Armenian, ja vain Armenian, kansalainen vähintään 6 vuotta ennen presidenttiyttä 
 Asuttava vakituiseen Armeniassa vähintään 6 vuotta ennen presidenttiyttä 
 Oltava äänioikeutettu  
 Osattava armenian kieltä erinomaisesti

Presidentit

Lähteet

Armenian presidentit
Zharnel Hughes

Zharnel Hughes (s. 13. heinäkuuta 1995 Sandy Ground, Anguilla) on Isoa-Britanniaa edustava anguillalainen pikajuoksija, joka kilpailee pääosin 100 ja 200 metrin juoksuissa. 190 senttimetriä pitkän ja 83 kilogrammaa painavan Hughesin valmentajina toimivat Winston Duncan, Glen Mills, Alexis Ryan ja Patrick Dawson.

Hughes selviytyi Ison-Britannian edustajana finaaliin 200 metrillä vuoden 2015 MM-kilpailuissa Pekingissä. Finaalissa hän sijoittui viidenneksi omalla ennätyksellään 20,02. Hän debytoi Timanttiliigassa maaliskuussa 2015 ja voitti kauden 2015 aikana kaksi Timanttiliigan osakilpailua. Lontoon osakilpailun hän voitti omalla ennätyksellään. Hän juoksi Gold Coastin Kansainyhteisön kisoissa 2018 toisen osuuden Englannin kultajoukkueessa 4 × 100 metrin viestissä. Hughes voitti sekä 100 metrin (ajalla 9,95) että 4×100 metrin kultaa Berliinin 2018 EM-kilpailuissa. Viestissä hän juoksi toisen osuuden. Dohan MM-kilpailuissa 2019 hän sijoittui 100 metrillä kuudenneksi ja juoksi toisen osuuden Britannian pikaviestijoukkueessa, joka saavutti hopeaa maan ennätyksellä 37,36. Vuodelle 2021 siirretyissä Tokion olympialaisissa hänet hylättiin 100 metrin loppukilpailussa. Hän juoksi toisen osuuden Britannian sijoittuessa toiseksi 4 × 100 metrin viestissä. Joukkue kuitenkin menetti mitalinsa Chijindu Ujahin annettua kilpailun jälkeen positiivisen dopingnäytteen.

Hughes juoksi Eugenen MM-kilpailuissa 2022 toisen osuuden pronssia saavuttaneessa Britannian 4 × 100 metrin viestijoukkueessa. 100 metrillä hän karsiutui välierissä. Saman vuoden Birminghamin Kansainyhteisön kisoissa hän saavutti 200 metrillä hopeaa ajalla 20,12 ja juoksi toisen osuuden Englannin kultajoukkueessa 4 × 100 metrin  viestissä. Münchenin EM-kilpailuissa 2022 Hughes saavutti 200 metrillä kultaa ajalla 20,07 ja 100 metrillä hopeaa ajalla 9,99.

Hughesilla on Ison-Britannian, jolle Anguilla kuuluu, arvokisaedustusoikeus. Hänen äitinsä on jamaikalainen. Hughes pitää hallussaan Anguillan ennätystä 100 ja 200 metrillä.

Ennätykset

Lähteet 

Brittiläiset pikajuoksijat
Anguillalaiset pikajuoksijat
Vuonna 1995 syntyneet
Elävät henkilöt
S&M (kappale)

S&M on barbadoslaisen laulajan Rihannan kappale hänen viidenneltä studioalbumiltaan Loud (2010). Kappale julkaistiin 21. tammikuuta 2011 albumin neljäntenä singlenä. Yhdysvaltalainen lauluntekijä Ester Dean kirjoitti sen yhteistyössä tuottajien StarGaten ja Sandy Veen kanssa. Kappale on nopeatempoinen hi-NRG– ja Eurodance–kappale, joka samplaa Depeche Moden vuoden 1984 kappaletta ”Master Servant”. Sen sanat käsittelevät yhdyntää, sadomasokismia, bondagea ja fetissejä.

Kriitikoiden reaktio kappaleeseen oli sekalainen: jotkut ylistivät sen soundia ja sävellystä, kun taas toiset kritisoivat sen avoimen seksuaalisia sanoja. Kappaleen noustua Yhdysvalloissa Billboard Hot 100 -listan kakkoseksi siitä julkaistiin remix, jossa on mukana Britney Spears. Kun molempien versioiden myynnit yhdistetään, siitä tuli Rihannan kymmenes ja Spearsin viides Billboard-listan ykkönen. RIAA on antanut sille kolminkertaisen platinalevyn. ”S&M” pääsi listakärkeen Australiassa, Kanadassa ja Puolassa, sekä viiden kärkeen Ranskassa, Saksassa, Espanjassa ja Isossa-Britanniassa.

Markkinoidakseen singleä Rihanna esitti lyhennetyn version kappaleesta vuoden 2011 Brit Awards -gaalassa ja yhdessä Spearsin kanssa remix-version saman vuoden Billboard Music Awards -gaalassa. Melina Matsoukas ohjasin kappaleen musiikkivideon, joka oli osittain Rihannan vastaus kritiikkiin. Videossa on softcore sadomasokistisia akteja ja fetissejä. Video kiellettiin useissa maissa ja näytettiin vain yöaikaan toisissa. Kriitikot kehuivat Rihannan sensuaalisuutta ja voimakkaita värejä. Valokuvaaja David LaChapelle nosti oikeussyytteen, jonka mukaan videossa käytetään ideoita hänen valokuvistaan. Rihanna ja LaChapelle sopivat tapauksen summasta, jota ei ole kerrottu julkisuuteen.

Vuoden 2011 kappaleet
Rihannan kappaleet
Mr Green

Mr Green Ltd. on rahapelialan yritys, joka ylläpitää nettikasinoa. Mr Green Ltd. on Maltan rahapeliviranomaisen, MGA:n, lisensoima ja sääntelemä yritys. Mr Greenin pääkonttori sijaitsee Sliemassa, Maltalla.

Mr Green Ltd. on Mr Green & Co:n suurin tytäryhtiö. Mr Green & Co sijaitsee Tukholmassa, ja se on listattu Tukholman pörssiin.  Per Normanista tuli Mr Green & Co:n toimitusjohtaja helmikuussa 2015.

Kolme ruotsalaista yrittäjää, Fredrik Sidfalk, Henrik Bergquist ja MIkael Pawlon, perustivat Mr Greenin vuoden 2007 loppupuolella. Yritys lanseerattiin vuonna 2008. Kolmikko oli perustanut aiemmin Anders Holmgrenin kanssa Betsson-nettikasinon.

Lanseeraamisen aikaan vuonna 2008, Mr Green oli ensimmäisiä nettikasinoita, joka tarjosi pelejä useilta pelintarjoajilta. ja joka rakensi niin sanotun saumattoman lompakon, jonka ansiosta pelimerkkejä ei tarvinnut enää vaihtaa pelatakseen eri pelintarjoajien pelejä. Tällä hetkellä Mr Green tarjoaa 350 peliä seuraavilta pelintarjoajilta: IGT, Net Entertainment, Nextgen, QuickSpin, Betsoft, Microgaming, Quickfire, Bally Technologies, Yggdrasil, Play&Go. Live-pelit tarjoaa Evolution Gaming.

Tammikuussa 2014 Bo Wänghammar nimitettiin Mr Green Ltd:n toimitusjohtajaksi. Wänghammar työskenteli ennen Mr Greeniä 3 vuotta yrityksessä nimeltä Lensway.

Vuonna 2015 Mr Green osti italialaisen operaattorin Mybet Italia, ja Italian peliviranomainen AAMS hyväksyi Mr Greenin toiminnan maassa.

Sen ohella, että Mr Green aloitti operoinnin Italiassa vuonna 2015, Mr Green Ltd sai myös lisenssin Britanniassa, UK Operator Licencen, joka kertoo yhtiön tulostavoitteista markkinalla.

Palkinto

Lähteet

Ulkoiset linkit
 Virallinen sivusto
 Mr Green & Co AB Company sivusto
 Internetworld IDG Top 100 Sites
 Internetworld IDG Top New Sites
 Bloomberg.com Market Data for Mr Green & Co

Rahapeliyhtiöt
Uhkapeliyhtiöt
Saurom

Saurom (vuoteen 2006 asti Saurom Lamderth) on vuonna 1996 perustettu espanjalainen folk metal -yhtye.

Julkaisut

Demot
 La cripta del duende (1996)
 Regreso a las Tierras Medias (1997)
 Legado de juglares (1999)
 Orígenes (2000)

Studioalbumit
 El guardián de las melodías perdidas (2001)
 Sombras del Este (2002)
 Legado de juglares (2004)
 Sinfonías de los bosques (2006)
 JuglarMetal (2006)
 Once romances desde al-Ándalus (2008)
 Romances from al-Ándalus (2008)
 Maryam (2010)
 Vida  (2012)
 Sueños (2015)
 La Magia de la Luna (2017)

DVD:t
20... al Mundo de los Sueños (2016)

Aiheesta muualla
Kotisivut

Espanjalaiset metalliyhtyeet
Espanjalaiset folk metal -yhtyeet
Espanjalaiset power metal -yhtyeet
Tanelinkulma

Tanelinkulma on Waldemar Aspelinin suunnittelema vuonna 1889 valmistunut rakennus Haminassa. Uusrenessanssista tyyliä edustavan puurakennuksen pinta-ala on noin 1000 m². Rakennus on suojeltu asemakaavalla.

Tanelinkulman rakennutti Venäjältä Haminaan tullut kauppaneuvos Konstantin Aladin (1833–1896) itselleen kaupunkipalatsiksi. Hän ehti asua talossa vain muutamia vuosia ennen kuolemaansa. 1960-luvulla uusi rakennuskaava mahdollisti tehokkaamman rakentamisen tontille, jolloin Aladinin taloa uhkasi purkaminen. Rakennuksen osti vuonna 1968 Aladinien perikunnalta rakennusneuvos Veli O. Klami, joka alkoi kunnostaa taloa. Talo nimettiin Tanelinkulmaksi rakennustöissä 1880-luvun lopulla olleen Veli O. Klamin isoisän Taneli Klamin mukaan. Rakennuksen omistaa Veli O. Klamin perustama Oy Rakennuspartio.

Raatihuoneentorin kulmassa sijaitseva ensimmäisen kerroksen huoneisto on ollut Aladinin jälkeen monenlaisessa käytössä: asuntona, baarina, Prihan liimatehtaan konttorina, Haminan kaupungin teknisen toimen virastona sekä samovaarimuseona, jonka toiminta päättyi vuonna 2010. Nykyisin talossa on asuntoja, konditoria-kahvila, Kakspy Ry Haminan klubitalo ja yritysten toimitiloja.

Lähteet

Haminan rakennukset ja rakennelmat
Waldemar Aspelinin suunnittelemat rakennukset
Suomen 1800-luvulla rakennetut rakennukset ja rakennelmat
Suomen suojellut rakennukset
Su Bingtian

Su Bingtian (, s. 29. elokuuta 1989 Zhongshan) on kiinalainen pikajuoksija, joka kilpailee 100 metrin juoksussa. 172 senttimetriä pitkä ja 65 kilogrammaa painava Su edustaa Guangdong Province Athletic Teamia.

Su oli mukana vuoden 2012 kesäolympialaisissa, jossa hän oli välierissä sekä 100 metrillä että 4 × 100 metrin viestissä. Vuoden 2013 MM-kilpailuissa Moskovassa hänet hylättiin välierissä. Sopotin MM-hallikilpailuissa 2014 hän sijoittui 60 metrin juoksussa neljänneksi ajalla 6,52. Vuoden 2015 MM-kotikisoissa Su selvisi 100 metrillä finaaliin, mutta jäi sen viimeiseksi ajalla 10,06. Samoista kisoista hän saavutti hopeaa pikaviestistä. Kiina tuli maaliin kolmantena, mutta nousi lopputuloksissa toiseksi kun Yhdysvallat hylättiin vaihtorikon vuoksi.

Portlandin MM-hallikilpailuissa 2016 hän sijoittui 60 metrillä viidenneksi ajalla 6,54. Rio de Janeiron olympialaisissa 2016 hän karsiutui 100 metrillä välierissä ja oli pikaviestissä neljäs. Hän kuului World Relays -kilpailuissa 2017 pronssia saaneeseen Kiinan pikaviestijoukkueeseen. Lontoon MM-kilpailuissa 2017 hän oli 100 metrillä kahdeksas ja 4 × 100 metrin viestissä neljäs. Birminghamin MM-hallikilpailuissa 2018 hän sai hopeaa 60 metrillä Aasian ennätysajalla 6,42.Dohan MM-kilpailuissa 2019 hän karsiutui 100 metrin välierissä.

Su sijoittui kuudenneksi vuonna 2021 Tokion olympialaisten 100 metrillä ajalla 9,98. Aiemmin samana päivänä juostuissa välierissä hän juoksi Aasian ennätyksen 9,83. Pikaviestissä Kiina sijoittui alun perin neljänneksi, mutta nousi myöhemmin pronssille Britannian joukkueen dopinghylkäyksen jälkeen. Eugenen MM-kilpailuissa 2022 hän karsiutui 100 metrin välierissä.

Aasian-mestaruuskilpailuista Su on saavuttanut kolme kultaa, yhden hopean ja yhden pronssin. Aasian kisoista hänellä on kaksi pikaviestikultaa vuosilta 2010 ja 2014, 100 metrin kulta 2018, 100 metrin hopea vuodelta 2014 ja pikaviestipronssi 2018. Vuoden 2011 kesäuniversiadeista Shenzhenistä Su saavutti pronssia 100 metriltä.

Su oli ensimmäinen aasialaissyntyinen henkilö, joka alitti 100 metrillä sallituissa olosuhteissa kymmenen sekuntia. Hän pitää hallussaan Aasian ennätystä sekä 60 metrillä että 100 metrillä.

Henkilökohtaiset ennätykset

Ulkoradat

Sisäradat

Lähteet 

Kiinalaiset pikajuoksijat
Kiinalaiset olympiamitalistit
Vuonna 1989 syntyneet
Elävät henkilöt
Desai Williams

Desai Williams (12. kesäkuuta 1959 Basseterre, St. Kitts ja Nevis – huhtikuu 2022) oli pikajuoksija, joka edusti urallaan Kanadaa. Hän oli mukana Kanadan pronssia voittaneessa pikaviestijoukkueessa Los Angelesin vuoden 1984 olympialaisissa. Williams kilpaili myös kaksissa ensimmäisissä yleisurheilun MM-kisoissa (1983 ja 1987).

Williams harjoitteli kotimaassaan Scarborough Optimists Track Clubin joukkueessa, joka yhdistettiin myös Ben Johnsonin doping-skandaalin. Seuran valmentaja Charlie Francis, yhdessä seuran lääkäri Jamie Astaphanin kanssa, oli toimittanut steroideja Johnsonille, Williamsille, Mark McKoylle, Tony Sharpelle, Angela Taylorille ja muutamille muille seuran juoksijoille.

Myöhemmin Williams työskenteli jalkapalloseura Toronto Argonautsin nopeusvalmentajana ja valmensi muutamaa kanadalaista yleisurheilijaa, muun muassa Tremaine Harrisia, Phylicia Georgea ja Justyn Warneria.

Henkilökohtaiset ennätykset

Lähteet

Viitteet

Kanadalaiset pikajuoksijat
Kanadalaiset olympiamitalistit
Vuonna 1959 syntyneet
Vuonna 2022 kuolleet
Lääninlampuri

Lääninlampurit olivat Ruotsissa, ja siis myös nykyisen Suomen alueella, vuosina 1739–1766 toimivia maatalousneuvojia, joiden erityistehtävänä oli lammastalouden ja erityisesti hienovillaisten ulkolaisten lammasrotujen kasvatuksen edistäminen raaka-aineen tuottamiseksi villamanufaktuureille.

Toiminnan alku
Jonas Alström (myöhemmin aateloituna Alströmer) perusti vuonna 1724 Alingsåsin villamanufaktuurin. Vuonna 1727 hän sai käyttöönsä Alingsåsin läheltä Höjentorpin kuninkaankartanon, johon hän perusti ulkolaisten esikuvien mukaisen lammastarhan. Hän palkkasi kartanoon saksalaisen opettajan opettamaan Skaraborgin läänin nuorukaisille lammastaloutta. Opetus- ja neuvontatoimintaa pyrittiin edelleen laajentamaan valtakunnalliseksi ehdottamalla valtiopäivillä 1734, että kuhunkin lääniin tulisi lammastalouden neuvoja, lääninlampuri. Valtiopäivät hyväksyivät ehdotuksen vuonna 1739 talouskomission lisäselvitysten perusteella.

Suomalaiset lääninlampurit
Suomessa toimi lääninlampuri kolmessa läänissä: Pohjanmaan, Turun ja Porin sekä Uudenmaan ja Hämeen läänissä. Pohjanmaan läänissä toimi koko lääninlampurien toiminta-ajan Johan David Cneiff ja Uudenmaan ja Hämeen läänissä Anders Nathanael Wetterstrahl. Turun ja Porin läänissä toimi aluksi Matthias Samstedt, mutta tämä joutui eroamaan viran huonon hoidon vuoksi vuonna 1751, minkä jälkeen hänen seuraajakseen tuli  Pehr Adrian Gadd. Gaddin siirryttyä talousopin professoriksi vuonna 1761 tuli hänen tilalleen Carl Barck.

Toiminnan lopettaminen
Lääninlampurilaitos oli osa hattupuolueen ajamaa teollisuuspolitiikkaa, jolla tuettiin kotimaista tuotantoa merkantilistisessa hengessä. Kun myssypuolueen kannatus  kasvoi niin, että nämä saivat enemmistön kaikissa säädyissä vuoden 1765 valtiopäivillä, alkoivat nämä ajaa alas elinkeinoelämän tukia. Tässä yhteydessä lakkautettiin myös lääninlampurilaitos vuonna 1766. Lääninlampurit Cneiff, Wetterstrahl ja Barck elivät loppuikänsä virkojensa lakkauttamispalkalla.

Lähteet 
 Niemelä, Jari: Lääninlampurit, Suomen ensimmäiset maatalousneuvojat. s 88–120. julkaisussa Turun Historiallinen Arkisto 44, Turun Historiallinen Yhdistys, 1989 Turku.

Ammatit
Maatalouden historia
Suomen asutus- ja yhteiskuntahistoria
Provena

Provena on Raisio-konsernin omistama tuotemerkki. Ensimmäiset Provena-tuotteet tulivat markkinoille vuonna 2006. Provena-kauratuotteet ovat täysin gluteenittomia, koska ne sisältävät vain gluteenitonta kauraa sekä muita gluteenittomia raaka-aineita, ja siten ne ovat turvallisia useimmille keliaakikoille.

Vuonna 2015 tuoteperheeseen kuului annospakattuja puuroja, hiutaleita, jauhoja, leipää, keksejä ja leivontamixejä. Provena-tuoteperheen gluteenittomat kaura-myslisämpylät valittiin vuoden 2013 gluteenittomaksi tuotteeksi. 

Kaikissa Provena-tuotepakkauksissa on gluteenittoman tuotteen merkki. Provena-tuotteet ovat kaikki Suomen keliakialiiton gluteenittoman tuotteen merkin käyttöoikeuden saaneiden tuotteiden luettelossa.

Vuoden 2020 alusta lähtien kaikki Provena-tuotteet muuttuivat Elovena Gluten free -tuotteiksi ja ovat näin osa Elovena-tuoteperhettä.

Lähteet

Aiheesta muualla 
 Viralliset kotisivut

Viljatuotteet
Suomalaiset elintarvikealan tuotemerkit
Martes americana atrata

Martes americana atrata on amerikannäädän alalaji, jota esiintyy Newfoundlandissa.

Se on suurempi ja tummempi kuin muut lajin 13 alalajia.

Lähteet 

Näädät
Uhanalaiset nisäkkäät
Sun Yue

Sun Yue (, s. 6. marraskuuta 1985 Cangzhou) on kiinalainen koripalloilija.

Heittävänä takamiehenä pelaavan Sunin varasi vuoden 2007 varaustilaisuudessa 40. vuorolla Los Angeles Lakers, jota tämä edusti kymmenessä ottelussa voittaen samalla kaudella NBA:n mestaruuden. Yhtä Yhdysvalloissa pelattua kautta lukuun ottamatta hän on pelannut kiinalaisissa seurajoukkueissa.

Sun on pelannut Kiinan maajoukkueessa muun muassa Pekingin 2008 (sijoitus kahdeksas) ja Lontoon 2012 (12:s) kesäolympialaisissa. Hän on saavuttanut maajoukkueessa useita mitaleja alueellisista mestaruuskilpailuista.

Lähteet 

 Sun Yue NBA Stats Basketball-Reference.com 
 Sun Yue Bio, Stats and Results  Olympics at Sports-Reference.com 
 Profiili  nba.com 
 Profiili fiba.com

Viitteet 

Kiinalaiset koripalloilijat
Vuonna 1985 syntyneet
Elävät henkilöt
Viimeinen juna Moskovaan

Viimeinen juna Moskovaan on suomalaisen diplomaatin René Nybergin kirjoittama kirja, joka käsittelee hänen juutalaisen äitinsä Feige (Fanny) Tokazierin (Tukatsier) suvun vaiheita. Nyberg kertoo, kuinka äidin avioituminen toisuskoisen, tulevan urheilujohtajan Bruno Nybergin kanssa rikkoi välit äidinisään ja koko perheeseen. Arkistolähteiden ja sukulaisten haastattelujen perusteella hän rakentaa kuvaa äitinsä Riiassa asuneen serkun Maschan ja tämän miehen Josefin elämästä. Lisäksi Nyberg luo taustaa Baltian maiden ja Neuvostoliiton juutalaisten vaiheille aina toisen maailmansodan jälkeiseen aikaan saakka. 

Israeliin vuonna 1971 muuttaneet Mascha ja Josef päätyivät 1974 Länsi-Berliinin, jossa he saivat Saksan kansalaisuuden ja huomattavan eläkkeen. Latvian viranomaiset palauttivat restituutiona heidän tyttärelleen Lenalle vuonna 1996 Maschan vanhempien jugend-talon Riiassa.

Kirjan idea syntyi, kun Nyberg sai serkultaan Hillel Tokazierilta tiedon, että yhteinen sukulainen, Maschan tytär Lena Shatzky, tulee Suomeen. Nyberg vei Lenan tapaamaan äitiään Fannya. Sen jälkeisessä yhteydenpidossa Nyberg kokosi tietoa suvustaan, ja samalla kävi ilmi hänen oman ei-juutalaisen isänsä osuus tapahtumissa. Löytyi myös pietarilainen pikkuserkku, runoilija Aleksandr Kušner. Tarinaan kietoutuu lisäksi Nybergin eno Abraham Tokazier, jonka voittoisa juoksu jätettiin huomiotta Olympiastadionin vihkiäisissä 1938. Tulos oikaistiin vasta 2013.

Nyberg sanoo, että hän pääsi kirjoittaessaan syvälle "maailman, jota tunsin ja tunnen huonosti eli juutalaisuuteen", sillä äiti oli luopunut juutalaisuudesta eikä luterilainen lapsuudenkoti ollut erityisen uskonnollinen.

Kirjan nimi viittaa viimeiseen Riiasta Moskovaan ennen saksalaisten tuloa lähteneeseen junaan, jossa Mascha ja Josef onnistuivat pelastautumaan, kun muu suku jäi Riikaan ja tuhoutui.

Venäjän ja saksan kielen taitoinen Nyberg on toiminut suurlähettiläänä Moskovassa ja Berliinissä, minkä ansiosta hänellä on ollut edellytykset kirjan tekemiseen.

Teoksessa on lähdeviitteet ja henkilöhakemisto.

Arviot
Arviot kirjasta ovat järjestään hyvin myönteisiä. Jörn Donner kirjoittaa Hufvudstadsbladetissa, että kirja "olisi välittömästi käännettävä ruotsiksi, monestakin syystä". Hän luonnehtii teosta merkittäväksi eurooppalaiseksi sukuhistoriaksi.

Paavo Lipponen esittää Suomen Kuvalehteen kirjoittamassaan arviossa, että teos on "suurella sivistyksellä kirjoitettu, järisyttävä lukukokemus - - suomalainen, juutalainen, eurooppalainen selviytymistarina".

Lähteet

Aiheesta muualla
 Jarmo Koponen, kirja-arvio, Blogi, Image
 René Nyberg, kotisivut
 René Nyberg, YouTube-kanava

Vuoden 2015 kirjat
Suomalaiset tietokirjat
Juutalaisuus
Kirjat historiasta
Hollanninjalavatauti

Hollanninjalavatauti (jalavatauti) on kaarnakuoriaisten Scolytus multistriatus, Scolytus laevis ja  Hylurgopinus rufipes levittämä sienitauti, jota aiheuttavia sieniä ovat Ophiostoma ulmi ja Ophiostoma novo-ulmi. Tauti tappaa jalavia tukkimalla puun ravinnonkuljetusjärjestelmän. Sen voi havaita ennenaikaisesta lehtien kellastumisesta tai saastuneen osan mustaksi muuttunesta jällestä.

Hollanninjalavatauti levisi Yhdysvalloista Etelä-Eurooppaan 1900-luvun alussa. Länsi-Euroopassa se on tappanut paljon jalavia, muun muassa Englannissa lähes kaikki. Suomessa vahvistetut tautitapaukset ovat 1960-luvulta.

Lähteet

Aiheesta muualla 
 
 
 
 

Kasvitaudit
Metsätuhot
Sienitaudit
Jalavat
Minicraft

Minicraft on Markus Perssonin kehittämä 2D-pohjainen mobiilipeli, jonka hän suunnitteli ja toteutti 48 tunnissa 22. Ludum Dare- koodauskilpailussa. Kilpailun aiheena oli "Yksin". Peli julkaistiin 19. marraskuuta 2011.

Pelaaminen 

Pelaaja syntyy satunnaisgeneroituneeseen avoimeen 2D-maailmaan, jossa on metsiä, kallioita, aavikkoja, rantoja, jokia ja meriä. Peli on Minecraftin kaltainen, mutta siinä on muutamia eroavaisuuksia ja vähemmän ominaisuuksia. 

Pelin alussa tärkeintä on rakentaa työkaluja, hakata puita ja kiveä ja löytää portaat maan alle luoliin. Ensimmäisestä maanalaisesta kerroksesta löytyy rautaa, toisesta kultaa ja alimmasta timanttia, joissa vaanii zombeja ja limoja. Pelissä tarkoituksena on päihittää loppuvastustaja Air Wizard. Pelin ulkoasun on sanottu muistuttavan The Legend of Zeldaa.

Katso myös 
Minecraft

Lähteet

Aiheesta muualla 
Minicraftin kotisivut

Windows Phone -pelit
Vuoden 2011 videopelit
iOS-pelit
Avoin pelimaailma -pelit
Toimintaseikkailupelit
Ruotsissa kehitetyt videopelit
BlackBerry-pelit